Džeisons Teitums

**Džeisons Kristofers Teitums** (; dzimis  Sentluisā) ir amerikāņu basketbolists, spēlē vieglā uzbrucēja pozīcijā. ASV basketbola izlases dalībnieks, divkārtējs olimpiskais čempions tās sastāvā. 2024. gadā viņš spēlē Nacionālās basketbola asociācijas (NBA) komandā Bostonas "Celtics", kurā aizvadījis visu profesionālo karjeru. Četrkārtējs NBA Visu Zvaigžņu spēles dalībnieks un 2023. gada Zvaigžņu spēles labākais spēlētājs. "Celtics" sastāvā kļuva par 2024. gada NBA čempionu.

## Koledžas karjera
[thumb|150px|left|Džeisons Teitums 2016. gada ''[McDonald's All-American'' spēles laikā]]
Pirms 2016.—2017. gada sezonas sākuma Dž. Teitums izlaida 8 spēles kājas traumas dēļ. 2016. gada 3. decembrī Djūka Universitātes debijas spēlē Teitums guva 10 punktus 94-55 uzvarā pār Meinu. 2016. gada 6. decembrī viņš guva 22 punktus un savāca 8 atlēkušās bumbas 84-74 uzvarā pār Floridu. 2016. gada 21. decembrī Dž. Teitums ieguva 18 punktus, 8 atlēkušās bumbas un 4 blokus 72-61 uzvarā pār Īlonu. 2017. gada 4. janvārī Teitums guva 19 punktus 110-57 uzvarā pār Džordžijas Tehnoloģijas institūtu. 7. janvārī viņš guva 22 punktus un 6 atlēkušus uzvaru pār Bostonas koledžu. 21. janvārī Teitums ieguva 14 punktus 70-58 uzvarā pār Maiami. 15. februārī viņš sasniedza sezonas rezultativitātes rekordu: 28 punktus un 8 atlēkušās bumbas 65-55 uzvarā pret Virdžīniju. Pēc vienas sezonas koledžu basketbolā Dž. Teitums pieteicās NBA draftam.

## Profesionālā karjera
2017. gada NBA draftā Dž. Teitums tika izvēlēts ar trešo kārtas numuru, nonākot Bostonas "Celtics" komandā. 2017. gada NBA vasaras līgā Jūtā viņš labi parādīja savas spējas, vidēji sasniedzot 18,7 punktus, 9,7 atlēkušās bumbas un 2 rezultatīvās piespēles gandrīz 33 nospēlētajās minūtēs. Vēlāk, Lasvegasas vasaras līgā, Dž. Teitums guva līdzīgus rezultātus, vidēji sasniedzot 17,7 punktus, 8 atlēkušās bumbas, 1 rezultatīvu piespēlis un 0,8 blokus gandrīz 32 minūšu laikā trijās spēlēs.

NBA debijas spēlē Dž. Teitums guva 14 punktus un 10 atlēkušās bumbas 102—99 zaudējumā pret Klīvlendas "Cavaliers".

Jau no pirmās sezonas spēlējis tikai "Celtics" starta pieciniekā, ātri vien kļūdams par vienu no komandas līderiem. 2020. gadā pirmo reizi piedalījies NBA Visu Zvaigžņu spēlē, izpelnoties uzaicinājumu arī divās sekojošajās sezonās.

2021.—2022. gada NBA sezonā kopā ar "Celtics" uzvarēja Austrumu konferencē (Dž. Teitums tika atzīts par Austrumu konferences finālsērijas labāko spēlētāju), bet NBA finālsērijā piekāpās Goldensteitas "Warriors".

2023. gada Visu Zvaigžņu spēlē guva 55 punktus, uzstādot Zvaigžņu spēļu rezultativitātes rekordu, kā arī tika atzīts par spēles vērtīgāko spēlētāju. 2023.—2024. gada NBA sezonas noslēgumā "Celtics" sastāvā kļuva par NBA čempionu. Pēc čempiontitula izcīnīšnas klubs un spēlētājs vienojās par jaunu līgumu, kas paredz 314 miljonu dolāru lielu atalgojumu piecu gadu laikā un ir lielākais līgums NBA vēsturē, apsteidzot Dž. Teituma komandas biedra Džeilena Brauna iepriekšējā vasarā noslēgto līgumu.

ASV basketbola izlases sastāvā kļuvis par divkārtēju 2020. gada vasaras olimpisko spēļu un 2024. gada vasaras olimpisko spēļu čempionu. Ar panākumiem pārstāvējis ASV jaunatnes izlases.

## Karjeras statistika

### NBA

#### Regulāra sezona

#### Playoffs

### Koledža

## Atsauces

## Ārējās saites